**Gwerthusiad o’r strategaethau Law yn Llaw at Iechyd Meddwl (Together for Mental Health / T4MH) A Beth am Siarad a Fi? (Talk to Me Too / T2M2):**

**Cyfweliadau defnyddwyr gwasanaeth ifanc**

**Gwahoddiad a gwybodaeth i rieni, gofalwyr neu warcheidwaid**

Mae eich plentyn wedi cael ei wahodd i gymryd rhan mewn ymchwil i gasglu ei adborth ar y gwasanaethau iechyd meddwl y mae wedi’u defnyddio fel rhan o’r gwerthusiad o’r strategaethau Law yn Llaw at Iechyd Meddwl (Together for Mental Health / T4MH) a Beth am Siarad â Fi? (Talk To Me Too / T2M2).

Cyn i chi benderfynu a ydych am ganiatáu iddynt gymryd rhan yn yr ymchwil, mae'n bwysig eich bod chi a hwythau'n deall beth fydd hyn yn ei olygu. Darllenwch y wybodaeth ganlynol yn ofalus. Rydym wedi cynhyrchu taflen wybodaeth ar wahân ar gyfer pobl ifanc. Os oes unrhyw beth yn aneglur, neu os oes angen unrhyw wybodaeth arall arnoch, gofynnwch (ceir y manylion cyswllt ar ddiwedd y daflen wybodaeth hon).

**Beth yw pwrpas yr ymchwil?**

Mae Llywodraeth Cymru wedi comisiynu Opinion Research Services (ORS) i werthuso’r Strategaethau Law yn Llaw at Iechyd Meddwl (Together for Mental Health / T4MH) a Beth am Siarad â Fi? (Talk To Me Too / T2M2).

Nod y gwerthusiad yw darganfod pa mor effeithiol fu'r strategaethau, a beth ddylai'r strategaethau nesaf ei gwmpasu.

Mae Opinion Research Services (ORS) yn gwmni ymchwil annibynnol. Maen nhw hefyd yn siarad â defnyddwyr gwasanaeth eraill a staff iechyd meddwl fel rhan o'r ymchwil.

**Pam ydych chi'n gwahodd fy mhlentyn i gymryd rhan?**

Rydym wedi gofyn i’ch plentyn siarad â ni oherwydd ei fod yn defnyddio neu wedi defnyddio gwasanaethau iechyd meddwl neu atal hunanladdiad a hunan-niwed yng Nghymru.

**Oes rhaid i fy mhlentyn gymryd rhan?**

Chi a'ch plentyn sydd i benderfynu a yw'n cymryd rhan. Oherwydd bod eich plentyn o dan 16 oed, rhaid i ni gael caniatâd gennych chi a ganddyn nhw, er mwyn ei alluogi i gymryd rhan.

Cadarnhewch a ydych yn fodlon i’ch plentyn gymryd rhan drwy e-bostio ORS: togetherformh@ors.org.uk

Rydych chi a'ch plentyn yn rhydd i newid eich meddwl am gymryd rhan unrhyw bryd heb roi rheswm. Ni fydd yn rhaid i’ch plentyn ateb unrhyw gwestiynau nad yw’n dymuno eu gwneud. Os byddwch chi/neu eich plentyn yn newid eich meddwl(au), cysylltwch â rheolwr y prosiect, Liz Puntan, rheolwr y prosiect, i roi gwybod iddi (manylion isod), erbyn 31 Gorffennaf 2022.

**Beth fydd cymryd rhan yn ei olygu?**

Gofynnir i'ch plentyn gymryd rhan mewn cyfweliad ag ymchwilydd ORS. Mae’n iawn i chi aros gyda’ch plentyn yn ystod y cyfweliad os hoffech iddo wneud hynny.

Bydd y cyfweliad yn cael ei gynnal ar Teams, neu dros y ffôn. Bydd yn cymryd tua hanner awr. Os ydych yn cytuno, hoffem recordio’r cyfweliad i wneud yn siŵr ein bod yn clywed popeth sydd gan eich plentyn i’w ddweud.

Bydd y cyfweliad yn casglu barn eich plentyn ar y gwasanaethau y mae wedi’u defnyddio: beth oedd yn dda amdanyn nhw, a beth allai fod yn well; y staff sydd wedi eu helpu; a beth ddylai Llywodraeth Cymru ei wneud i wella gwasanaethau iechyd meddwl yng Nghymru.

**Sut byddwch chi'n defnyddio adborth fy mhlentyn?**

Byddwn yn storio manylion cyswllt eich plentyn a’r nodiadau a recordiad o’r cyfweliad ar weinydd diogel ORS a byddwn yn eu dileu dri mis ar ôl diwedd y prosiect. Byddwn yn prosesu data eich plentyn yn unol â’r Ddeddf Diogelu Data a Rheoliadau Diogelu Data Cyffredinol 2016 (GDPR).

Dim ond aelodau tîm prosiect ORS a enwyd fydd yn gallu gweld manylion cyswllt eich plentyn, darllen y nodiadau, a chlywed y recordiad. Ni fyddwn yn storio unrhyw wybodaeth sy'n adnabod eich plentyn gyda'u hadborth.

Pan fyddwn wedi gorffen yr astudiaeth, byddwn yn ysgrifennu adroddiad ar gyfer Llywodraeth Cymru yn seiliedig ar y canfyddiadau, y bydd Llywodraeth Cymru yn ei gyhoeddi ar eu gwefan.

**Bydd yr adroddiad yn gwbl ddienw. Ni fyddwn yn eich enwi chi, eich plentyn, lle gwnaethant ddefnyddio gwasanaethau, nac yn defnyddio unrhyw ddyfyniadau uniongyrchol a allai ddatgelu pwy ydych chi neu nhw yn yr adroddiad.**

Gweler hysbysiad preifatrwydd y prosiect am ragor o wybodaeth ar sut y byddwn yn defnyddio ac yn storio data eich plentyn.

**Beth os oes problem?**

Os oes gennych chi neu eich plentyn unrhyw bryderon am yr astudiaeth, cysylltwch â Liz yn ORS (gwybodaeth cyswllt isod) a fydd yn gwneud ei gorau i ateb eich cwestiynau.

Os ydych chi neu'ch plentyn yn dal yn anhapus ac yn dymuno cwyno am yr astudiaeth, gallwch gysylltu â Tom Cartwright yn Llywodraeth Cymru (gwybodaeth cyswllt isod). Gallwch hefyd gwyno i’r Gymdeithas Ymchwil i’r Farchnad a Swyddfa’r Comisiynydd Gwybodaeth.

**Cysylltu am ragor o wybodaeth**

Os oes gennych chi neu'ch plentyn unrhyw gwestiynau cysylltwch â Liz Puntan, rheolwr y prosiect, ar 07917 658160 (liz.puntan@ors.org.uk).

Fel arall, gallwch gysylltu ag Uwch Swyddog Ymchwil yn Llywodraeth Cymru Tom Cartwright drwy e-bost yn tom.cartwright@llyw.cymru.

**Beth sy'n digwydd nesaf?**

Os oes gan eich plentyn ddiddordeb mewn cymryd rhan mewn cyfweliad o hyd, a’ch bod yn hapus iddynt wneud hynny, e-bostiwch ORS: togetherformh@ors.org.uk.

Yna byddwn yn cysylltu â chi i wneud trefniadau ar gyfer y cyfweliad. Llenwch hefyd y ffurflen ganiatâd a roddwyd i chi gyda'r daflen wybodaeth hon a'i e-bostio yn ôl at Matt. Byddwn hefyd yn gofyn i’ch plentyn lenwi ffurflen ganiatâd.

**Diolch i chi am gymryd yr amser i ddarllen y wybodaeth hon ac am ystyried caniatáu i'ch plentyn gymryd rhan yn yr ymchwil.**